**Fișă prezentare lector**

Experiența profesională și preocupările legate de ateliere de traducere, comunicare, dramaturgie și teatru, silvicultură, ecologie și mediu, și nu numai, înlesnesc considerabil activitatea de lector extern în cadrul Universității de Vest din Timișoara – Lectoratul de limbă, cultură și civilizație croată – axată pe următoarele obiective:

* dobândirea de competențe generale și specifice în cadrul studiului limbii și literaturii croate respectiv a culturii și civilizației croate;
* formarea unor reprezentări culturale privind evoluţia şi valorile culturii, civilizației și literaturii croate;
* cultivarea unei atitudini pozitive faţă de comunicare şi a încrederii în propriile abilităţi de comunicare într-o limbă străină, iar în acest sens urmărim mobilitatea internă și externă: întâlnirile dintre studenții de la Universitatea de Vest din Timișoara cu studenții de la Universitatea din București și cu cei de la Universitatea din Zagreb;
* cultivarea interesului pentru aprofundarea cunoștințelor de istorie, cultură și civilizație croată, slavă și română, în vederea apropierea culturilor dintre state;
* motivarea pentru cunoașterea literaturii şi a scrierii croate precum şi a plăcerii de a citi, analiza, cerceta şi studia bazele unei culturi literare orale şi scrise;
* dezvoltarea gustului estetic în domeniul literaturii, dezvoltarea interesului faţă de comunicarea interculturală și angajarea în activități de voluntariat, în activități de cunoaștere, aprofundare, conservare și prezentare a culturii croate studiate, învățate și asimilate…

Timișoara, 24 decembrie 2018 Petru Hațegan, lector

